เล่นเส้น เป็นร้านก๋วยเตี๋ยวเรือที่อยู่ชั้นใต้ดินของเซ็นทรัลแกรนด์พระราม 9 ร้านอยู่ไกล้กับท็อปซุปเปอร์มาร์เก็ต บรรยากาศในร้านก็ตบแต่งแบบทันสมัยใช้ไม้เป็นหลัก ดูจากชื่อร้านแล้วก็ให้คิดว่าในร้านมีแต่ก๋วยเตี๋ยวหมูหรือเนื้อเท่านั้น แต่ความจริงแล้วในร้านก็มีเมนูอีกหลากหลายให้เป็นตัวเลือกอีกด้วย เวลาเปิดของร้านค่อนข้างสายเมื่อเทียบกับร้านอื่นๆ มาตอน 11 โมงเช้าร้านยังไม่เปิดเลย

แต่เมนูที่สั่งวันนี้เป็น 

เกาเหลาเรือเนื้อน้ำตกไทย-เฟรนช์ 140฿ ได้เกาเหลาเรือน้ำตกชามใหญ่มีเนื้อไทยเฟรนสไลด์บางกำลังดีให้มาอยู่หลายชิ้น ในชามยังมีลูกชิ้นเนื้อทั้งแบบธรรมดาและลูกชิ้นเอ็น ก้านผ้กบุ้งสับ เนื้อสดเปื่อยนุ่มกำลังดี นํ้าซุปเป็นนํ้าตกรสออกเปรี้ยวเผ็ดของนํ้าพริกส้มตําผสมผสานกับนํ้าซุปเนื้อรสกลมกล่อม รสชาติจัดจ้านดีแล้วไม่ต้องปรุงอะไรเพิ่มเลย

บรรยากาศในร้านดูโปร่งโล่งดี พนักงานบริการใช้ได้ แต่ส่วนใหญ่พูดภาษาไทยไม่ค่อยชัด อาหารรสชาติโออยู่และก็ได้เร็วไม่ต้องรอนาน ราคาปานกลางแต่ราคานี้ยังไม่รวม VAT 7% และ SC 10%
นะครับ